***NAVODILA ZA IZDELAVO ZAKLJUČNEGA DELA NA I. in II. stopnji***

Študent Naravoslovnotehniške fakultete, oddelka za geologijo, zaključi študij, ko ima opravljene vse obveznosti, predpisane v posameznem študijskem programu. Ena od njih je lahko tudi izdelava zaključnega dela.

Več informacij o prijavi teme, oddaji diplomske oz. magistrske naloge, zagovoru in oceni zaključnega dela najdete v Pravilniku o diplomskem in magistrskem delu (v nadaljevanju: Pravilnik), sprejetem na Senatu Naravoslovnotehniške fakultete 26.5.2022. Pravilnik je dostopen na internetni strani NTF.

Priložena navodila so namenjena v pomoč študentu pri izdelavi in predvsem oblikovanju zaključnega dela. V njih boste našli nasvete glede oblike zaključnega dela (platnica, prva stran, robovi, ...), citiranja virov, navajanja literature, ipd. Zaradi različnih sistemov (načinov) citiranja se glede pravilne oblike citiranja obvezno obrnite na vašega mentorja oz. knjižničarja na vašem oddelku!

**1. Skladno s Pravilnikom so OBVEZNE SESTAVINE ZAKLJUČNEGA DELA**

**I) uvodni del –** navodila za izgled platnice in prvih strani so napisana v prilogi k pravilniku in objavljena na internetni strani študentskega referata (oblika strani, velikost črk, …) Te strani se številčijo z rimskimi številkami. Številčenje z arabskimi številkami se prične pri uvodu.

Strani z naslovi ne številčite! Navodila za izgled platnice in prvih strani najete na: <http://www.ntf.uni-lj.si/ntf/studij/referat/referat-mont/referat/obrazci-in-dokumenti/>

a) Izvleček

Izvleček je napisan v slovenskem in angleškem jeziku. Vsebovati mora 200 – 300 besed oziroma polovico tipkane strani ter 4-6 ključnih besed.

b) Širši povzetek vsebine z dosežki in ugotovitvami (2-3 strani) – velja samo za zaključna dela na 2. stopnji

Povzetek vsebine mora biti napisan v taki obliki, da se kot informacija lahko objavi.

Študent mora na kratko predstaviti namen in vsebino dela, pregled pomembnejših rezultatov – preglednice, slike itd., kratek komentar in pomembnejše zaključke

c) Vsebinsko kazalo, seznami slik, preglednic, okrajšav, kratic in posebnih simbolov

Vsebinsko kazalo mora vsebovati označbe poglavij in podpoglavij, njihove naslove in številke začetne strani poglavja oziroma podpoglavja. Za kazalom se dodajo seznami preglednic, slik in posebnih simbolov. Vsak od seznamov je napisan na svoji strani.

**II) vsebinski del,** ki se številči z arabskimi številkami, vsebuje:

d) Uvodno poglavje

V uvodnem poglavju študent predstavi namene in cilje zaključnega dela. Uvod mora torej biti smiseln in jasen, predvsem pa informativen.

e) Pregled stanja raziskav oz. teoretični del

V teoretičnem delu mora diplomant predstaviti in oceniti stanje raziskav ter teoretičnega dela obravnavanega problema, pri čemer se opira na dosegljive informacije v domači in tuji znanstveni in strokovni literaturi.

Priporočen obseg je 5 - 10 strani besedila (10.000-21.000 znakov) za diplomsko delo in od 15 do 20 strani besedila (31.000-42.000 znakov) za magistrsko delo.

f) Eksperimentalni del ali opis terenskega oz. izvedbenega dela,

Eksperimentalni del vsebuje:

- izbiro in predstavitev materialov in delovnih postopkov,

- opise del z ustreznimi normativi, recepturami, delovnimi pogoji itd.,

- preiskovalne metode, analize, spremljanje postopkov itd.,

- načrtovalske in oblikovalske rešitve.

Opis terenskega dela vsebuje:

- spremljanje procesa,

- beleženje rezultatov procesa,

- sistematična in kritična eliminacija alternativnih delovnih hipotez

g) Rezultati in razprava

V tej fazi diplomant predstavi in opredeli dobljene rezultate in analize ter jih primerja s pregledanim stanjem raziskav v znanstvenih in strokovnih literaturnih in drugih virih. Svoje rezultate in analize lahko študent utemelji s preglednicami, diagrami, primerjavami ali kako drugače. Študent lahko rezultate in razpravo predstavi tudi v dveh ločenih poglavjih. Postavi lahko tudi izhodišča za nadaljnje raziskave.

h) Zaključki

Zaključki morajo biti precizni, kratki in jasni, obsegajo pa približno eno stran.

i) Literaturne vire, ki so oštevilčeni oz. navedeni po abecednem seznamu avtorjev in ustrezno citirani

Literaturni viri so citirani skladno s standardi, ki veljajo za posamezno strokovno področje. Diplomant je dolžan pravilnost navajanja virov preveriti pri bibliotekarju knjižnice oddelka, na katerem pripravlja zaključno delo. Diplomant je dolžan upoštevati bibliotekarjeve pripombe, nasvete in priporočila.

j) Priloge

V kolikor obstajajo, so dodane na koncu dela, pred prilogami se navede seznam prilog.

**Priporočljiv obseg od točke d. do h. (od uvoda do zaključka) je:**

* za diplomsko delo od 24 do 36 strani ali 50.000-75.000 znakov s presledki, slikami in preglednicami,
* za magistrsko delo od 36 do 60 strani ali 75.000-126.000 znakov s presledki, slikami in preglednicami.

Študent, katerega obseg in oblika zaključnega dela odstopata od zgoraj navedenega, mora v študentski referat še pred vezavo zaključnega dela oddati utemeljeno prošnjo, v kateri navede vrsto in obseg spremembe.

Vse izjeme glede oblike zaključnega dela potrdi študijska komisija NTF (ne zaseda julija in avgusta)!

**2. OBLIKA ZAKLJUČNEGA DELA**

(vir: Pravilnik o diplomskem in magistrskem delu, sprejet na Senatu NTF 26.5.2022)

**a) Zahteve glede jezika in stila pisanja**

* Delo mora biti napisano v knjižni slovenščini in naj bo jezikovno pregledno. Za stilno in slovnično neoporečnost zaključnega dela je odgovoren kandidat, komisija za zagovor zaključnega dela lahko delo tudi zavrne zaradi pomanjkljivosti, navedenih v tem odstavku. Mentor ali komisija lahko od kandidata zahtevata predložitev potrdila o lektoriranju.
* Kjer je to mogoče, se izogibamo uporabi tujk. Vse okrajšave, ki se pojavljajo v Izvlečku, naj bodo ob prvi uporabi pojasnjene s celimi besedami. Izvleček je samostojno besedilo, zato morajo biti okrajšave še enkrat pojasnjene s celimi besedami tudi v glavnem besedilu. Temeljna vodila pri pisanju so jasnost, razumljivost in jedrnatost.
* Pišemo v 1. osebi ednine, lahko tudi v 1. osebi množine, ter to dosledno uporabljamo do konca zaključnega dela.

**b)Zahteve glede oblike:**

* Zaključno delo je tipkano in trdo vezano.
* Zaključna dela so izdelana v pokončnem A4 formatu. Izjemoma so dela z umetniškega področja lahko vezana tudi ležeče.
* Izgled platnice in prvih strani so priloga zgoraj navedenega pravilnika. Vzorec je objavljen na spletni strani <https://www.ntf.uni-lj.si/ntf/studij/referat/referat-mont/obrazci-in-dokumenti/>
* **Tisk** od uvoda do zaključka je lahko enostranski ali dvostranski, do uvoda obvezno enostranski.
* Poravnava je obojestranska, robovi besedila so
	+ Levi oz. notranji rob rob 3,0 cm
	+ Desni oz. zunanji rob rob 2,0 cm
	+ Zgornji rob (nad besedilom) 2,5 cm
	+ Spodnji rob (do oznake strani) 2,5 cm
* Pišemo s črno barvo velikosti 12 pik**.**
* Predlagani tipi pisave so: Times New Roman ali Garamond. Za naslove poglavij: Arial, Verdana in Tahoma (sans serif).

Pisave v tekstu ne spreminjamo.

* Med vrsticami praviloma v celotni nalogi uporabimo razmik med 1,2 in 1,5 (priporočljivo 1,25).
* **Kazalo in številčenje strani**
* številčenje je sredinsko ali v spodnjem desnem oz. zunanjem robu.
* strani do uvoda številčimo z rimskimi številkami. Prva vidna številka je na strani s podatki o zaključnem delu, kjer številčenje pričnemo z malo **rimsko številko iv.**
* pri Uvodu pričnemo strani številčiti z **arabsko številko 1.** Vsebinska poglavja številčimo z arabskimi števili. Pisava naj ne bo večja od 14 pik.

**Primer kazala:**

 **1. UVOD**

 **2. PREGLED STANJA RAZISKAV OZ. TEORETIČNI DEL**

 **3. SPLOŠNI OPIS RAZISKOVALNEGA OBMOČJA**

**3.1 Procesi na pobočju**

**3.1.1 Geološki destruktivni procesi**

**3.1.1.1 Preperevanje**

**4. REZULTATI IN RAZPRAVA**

**5. ZAKLJUČEK**

 **6. LITERATURNI VIRI**

 **7. PRILOGE**

* **Priloge**

O smiselnosti in obsegu prilog se posvetujte z mentorjem, saj lahko sicer obseg zaključnega dela naraste čez vsako razumno mejo. Priloge se dodajo na koncu dela. Od preostalega teksta ločimo priloge s posebnim listom, na katerem je natisnjen naslov »Priloge«. Za njim uvrstimo kazalo prilog. Vsako posebej oštevilčimo in ji dodelimo naslov. Vsaka priloga se mora pričeti na novi strani.

Običajno so sestavni del prilog (če jih zaključno delo ima):

* + obsežnejše preglednice in slike;
	+ uporabljeni vprašalnik;
	+ izpis računalniške obdelave podatkov;
	+ predmetna kazala, in podobno.

|  |
| --- |
| **Primer kazala prilog:**Priloga 1: VprašalnikPriloga 2: Izpis rezultatov Priloga 3: Izpeljava enačbe |

**• Naštevanje**

Smiselno je, da se že pred pričetkom pisanja odločimo kako bomo naštevali, ne glede na odločitev ali so to znaki ( \* • ) ali številke (1. ii.) , pri tem dosledno vztrajamo v celotnem besedilu.

* **Preglednice (tabele) in slike**
* v besedilo jih umestimo tako, da ne porušimo logičnega toka (ločeno številčimo slike in preglednice z naraščajočimi arabskimi številkami) naslovi slik se poleg številke nahajajo pod vsako sliko (če ima slika legendo, le-ta sledi naslovu);
* navadno sledijo odstavku, v katerem se nanje sklicujemo, s čimer je ustvarjena potrebna referenčna povezava;
* če je le mogoče, vstavimo posamezno preglednico na eno stran, če je prevelika se v spodnji desni kot napiše »se nadaljuje«, na naslednjo stran levo zgoraj pa »nadaljevanje«;
* če slika, preglednica… ni diplomantovo avtorsko delo, mora polega naslova in številke slike podati še vir (ključne podatke o avtorju in literaturi).



* **Enačbe in obrazci**

Za lažjo preglednost se lahko na enačbo v besedilu sklicujemo v oklepaju.

|  |
| --- |
| **Primer:**V plasti, ki ima funkcionalno porazdeljene lastnosti, temperaturno polje določimo z reševanjem naslednje difuzijske enačbe (4.4) (4.4) |

* **Opombe** uporabimo takrat, kadar želimo podati dodatne razlage pri stavkih ali besedah. Pišemo jih na koncu besedila pod ravno neprekinjeno črto (npr. velikost pisave 9). Na koncu le-teh napišemo ustrezno zaporedno arabsko številko in zaklepaj.

Številčenje opomb se prične na vsaki strani dela znova in sicer s slogom nadpisano nadpisano.

* **Citiranje** in prepisovanje

Prepisovanje in kraja tuje intelektualne lastnine je prepovedana, temu rečemo plagiat.

V zaključnem delu je potrebno avtorsko besedilo (misel, spoznanje, podatki, ilustracije itd.) jasno in nedvoumno ločiti od tujega besedila, tujih spoznanj, podatkov itd.

|  |
| --- |
| **Primeri citiranja:**Zajeti vse znanje je poskusil že Aristotel(es) (384-322 p. n. št.) in v antiki so mnogi skušali ta napor posnemati (Južnič, 1992).**Primeri povezovanja:**Eco (2003) je mnenja, da si v idealnem primeru tako nalogo kot svetovalca izberemo proti koncu drugega letnika študija, saj smo takrat že seznanjeni z vsebino posameznih strokovnih predmetov.J. Smith (2003) in F.W. Smith (2005) sta mnenja, da je proces pisanja zaključne naloge izjemno utrujajoč.Če **tuje besedilo navedemo dobesedno**, je potrebno uporabiti navednice, pri čemer mora biti besedilo **povsem identično originalu, navedba strani pa je v tem primeru obvezna**. Eco (2003, str. 46) pravi takole: »Po mojem je idealno, če si *nalogo* (in mentorja) *izberete proti koncu drugega letnika študija*. » |

* **Literaturi** **viri** so citirani skladno z veljavnimi standardom ISO 690. Za podrobna navodila se obrnite se na knjižničarje posameznih oddelkov
* Seznam literature in virov sledi sklepu zaključnega dela.
* Literaturni viri morajo biti oštevilčeni oz. navedeni po abecednem seznamu avtorjev in ustrezno citirani.
* **Imena in priimke** se piše z velikimi tiskanimi črkami. Naprej priimek, nato začetnica imena, za imenom dodamo piko (če ima avtor več imen, napišemo začetnice vseh, med seboj jih ločimo s piko). Priimek in ime ločimo z vejico. Če imamo imena več avtorjev, izpišemo vse avtorje. Naslove monografij pišemo z malimi tiskanimi črkami in z ležečim slogom pisave.
* **Naslove** **člankov in drugih prispevkov** pišemo z običajnim slogom pisave.
* Če naslovu sledi podnaslov, ju ločimo z dvopičjem, na koncu je pika.
* Imena **urednikov in prevajalcev** pišemo z velikimi tiskanimi črkami, začetnica imena in nato priimek.
* Podatki založnika: mesto**;** založnik**,** leto (če je mest več jih ločimo s podpičjem).
* Pri **člankih** navedemo avtorja, naslov članka, naslov revije (pišemo *ležeče* in celoten naslov revije brez okrajšav), leto, volumen, številko ter stran članka.
* Letnico izdaje lahko zapišemo tudi za imenom/imeni avtorja/avtorjev, namesto na koncu.
	1. **NAVAJANJE VIROV**
1. Navajanje monografij

**1.1 Monografija - en avtor, urednik, anonimna dela**

*Primeri:*

MARKOLI, B*. Struktura in lastnosti materialov : interna skripta : 1. del*. Ljubljana : Naravoslovnotehniška fakulteta, Oddelek za materiale in metalurgijo, 2005, 173 str.

PREVORŠEK, D. C. *Visokozmogljiva vlakna iz gibkih polimerov : teorija in tehnologija*. Uredila T. RIJAVEC in F. SLUGA. Ljubljana : Naravoslovnotehniška fakulteta, oddelek za tekstilstvo, 1998, 494 str.

*Wool dyeing.* Edited by D. M. LEWIS. Bradford : Society of Dyers and Colourists, 1992, 372 str.

*A pictorial history of costume = Illustrierte Kostümgeschichte = Histoire illustrée du costume = Storia illustrata del costume = Historia ilustrada del vestido.* Amsterdam : The Peppin Press,1998, 224 str.

*Statistical methods for quality control. Vol. 1, Terminology and symbols. Acceptance sampling.* 4th edition. Geneve : International Organization for Standardization, 1995, 492 str.

**1.2 Monografija - dva ali trije avtorji**

*Primeri:*

BRENČIČ, M., POLTING, W*. Podzemne vode Karavank : skrito bogastvo = Grundwasser der Karawanken : versteckter Schatz*. Ljubljana: Geološki zavod Slovenije; Graz: Joanneum Research Forschungsgesellschaft, 2008, 143 str.

ŠMUC, A., VERBOVŠEK, T. *Geologija severnega in osrednjega dela Italije ter Sicilije : univerzitetni učbenik*. Ljubljana : Naravoslovnotehniška fakulteta, Oddelek za geologijo, 2011, 157 str.

1.3 Monografija - več avtorjev – če je avtorjev več, po možnosti navedemo vse. Če jih je preveč, navedmo prvega, za ostale navedemo idr. ali et al.

*Primeri:*

ŠMUC, A. GLOBEVNIK, L., VAHTAR, M., BIZJAK, A., SMOLAR bŽVANUT, N., PINTAR, M., URBANIČ, G., SLUGA, G., GABRIJELČIČ, E., PETERLIN, M., BREMEC, U., KAVČIČ, I., POVŽ, M., KOSI, G., KOMPARE, B., URŠIČ, M., PRESTOR, J., URBANC, J., BRENČIČ, M., LAPANJE, A., MALI, N., ŠINIGOJ, J*. Izvajanje vodne direktive v Sloveniji : predstavitev prvih ocen možnosti doseganja okoljskih ciljev za vodna telesa v Sloveniji po načelih Vodne direktive.* Ljubljana : Inštitut za vode Republike Slovenije = Institute for Water of the Republic of Slovenia, 2006, 47 str.

*Primer skrajšanega navajanja:*

ŠUMC, A. et al. *Izvajanje vodne direktive v Sloveniji : predstavitev prvih ocen možnosti doseganja okoljskih ciljev za vodna telesa v Sloveniji po načelih Vodne direktive.* Ljubljana: Inštitut za vode Republike Slovenije = Institute for Water of the Republic of Slovenia, 2006, 47 str.

1. Prispevki v monografijah in zbornikih

2.1 Prispevki v monografijah

*Primera:*

FIELD, G. G. Color imaging : printing and photography. V: *Color for science, art and technology.* Edited by K. NASSAU. Amsterdam : Elsevier, 1998, str. 353-387.

OCEPEK, D. Rudarsko pravo. V: *Enciklopedija Slovenije. Zv. 10, Pt – Savn.* Ljubljana : Mladinska knjiga, 1996, str. 305–306.

2.2 Prispevki v zbornikih (slovenski in angleški primer)

*Primera:*

CERKVENIK, J., in NIKOLIĆ, M. Prestrukturiranje slovenske tekstilne industrije s stališča tehnološke opremljenosti, porabe energetskih virov in ekologije. V: *28. mednarodni simpozij o novostih v tekstilni tehnologiji in oblikovanju : zbornik predavanj in posterjev*. Uredila B. SIMONČIČ. Ljubljana : Fakulteta za naravoslovje in tehnologijo, Oddelek za tekstilno tehnologijo, 1994, str. 24–38.

TURK, R., PERUŠ, I., in NARDIN, V. Prediction of the material properties using CAE-neural network-like system. V: *Proceedings of the 7th International Symposium on Physical Simulation of Casting, Hot Rolling and Welding*. Editors H. G. SUZUKI, T. SAKAI , F. MATSUDA. [S. l.] : Dynamic Systems; NRIM, 1997, str. 251–257.

**Opomba: s. l. - (latinsko sine loco) pomeni “kraj neznan”**

2.3 Prispevek v zborniku, ki je izšel v serijski publikaciji

*Primer:*

FERJAN, T., MILER, M., BRENČIČ, M., GOSAR, M. Oborine v embaliranih naravnih mineralnih vodah. V: *20. posvetovanje slovenskih geologov = 20th Meeting of Slovenian Geologists.* B.ROŽIČ (ur.). Ljubljana, Razprave, poročila, (Geološki zbornik, 21). Ljubljana : Univerza v Ljubljani, Naravoslovnotehniška fakulteta, Oddelek za geologijo, 2011, str. 29–30.

**Opomba: Navajanje literature v zbornikih uvedemo oz. je označeno z veliko črko V:**

1. Navajanje člankov

3.1 Objavljenih v serijski publikaciji

*Primera:*

ŠRAM, D., BRENČIČ, M., LAPANJE, A., JANŽA, M. Prostorski model visečih vodonosnikov na Ljubljanskem polju *=* Perched aquifers spatial model: a case study for Ljubljansko polje (central Slovenia). *Geologija,* 2012, let. 55, št. 1, str. 107–116.

MARKOLI, B., SPAIĆ, S., ZUPANIČ, F. The constitution of alloys in the Al-rich corner of the Al-Si-Sm ternary system. *Zeitschrift für Metallkunde = International journal of materials research*, 2001, vol. 92, no. 9, str. 1098–1102.

1. Navajanje uradnih dokumentov

4. 1. Uradni list in zakoni

*Primer:*

Zakon o organizaciji in financiranju vzgoje in izobraževanja. *Uradni list Republike Slovenije*, 1996, let. 53, št. 12 (28. jun. 1991), str. 841–862.

**4.2. Standardi**

*Primeri:*

Tekstilije – *Označevanje vzdrževanja s pomočjo simbolov na etiketah (ekvivalenten ISO 3758:1991)*. SIST ISO 3758:1996. 13 str.

*Transmittance or blocking of erythemally weighted ultraviolet radiation through fabrics*. AATCC Test Method 183:1998. 3 str.

*Prüfung von Kunststoff-Folien, Elastomerfolien, Papier, Pappe und anderen Flächengebilden : Bestimmung der Wasserdampfdurchlässigkeit : gravimetrisches Verfahren*. DIN 53122:1974. 4 str.

4.3. Patenti

*Primeri:*

ZUPANČIČ BROUWER, N., GLAŽAR, S., VRTAČNIK, M. *Reagenti na nosilcih, zlasti za analitske namene, njihova priprava in uporaba*. Patentna pisarna, SI 9400422 A. 1996-06-30, 7 str.

CAROTHERS, W. H. *Linear condensation polymers*. United States Patent Office, US 2,071,250. 1937-02-16, 8 str.

Seminarska, diplomska, specialistična, magistrska dela, doktorske disertacije

*Primeri:*

BABNIK - SMREKAR, M. *Planiranje proizvodnje v tkalnici Aquasava Kranj : diplomsko seminarsko delo*. Ljubljana, 1999, 59 str.

CELARC, B*. Geološka zgradba ozemlja okolice Borovnice : diplomsko delo*. Ljubljana, 1998, 98 str.

MIKLAUŽIČ, D. *Unikatni vzorec kot izhodišče za industrijski dezen : specialistična naloga*. Ljubljana, 1999, 95 str.

SAJOVEC, M. *Vrednotenje uporabe multimedije v kemijskem izobraževanju = Evaluation of application of multimedia in chemical education : magistrsko delo*. Ljubljana, 1998, 197 str.

KLANČNIK, M. *Kinetika hidrolize in alkoholize nekaterih homobifunkcionalnih in monofunkcionalnih triazinskih reaktivnih barvil : doktorska disertacija*. Ljubljana, 1999, 196 str.

1. Poročila o raziskovalnih nalogah

CERKVENIK, J., in KOTLOVŠEK, J. *Optimiranje tehnoloških procesov predenja in plemenitenja v IBI - Kranj : zaključno poročilo o rezultatih opravljenega dela RR faze projekta*. Ljubljana : Naravoslovnotehniška fakulteta, Oddelek za tekstilstvo, 1998, 20 str.

1. Geološke karte in tolmači

*Primera:*

JURKOVŠEK, B. *Osnovna geološka karta SFRJ. L 33-52, Beljak in Ponteba [Kartografsko gradivo]. 1:100.000.* Beograd : Zvezni geološki zavod, 1987.

JURKOVŠEK, B. *Osnovna geološka karta SFRJ. 1:100.000. Tolmač listov Beljak in Ponteba : L 33-51, L 33-52.* Beograd : Zvezni geološki zavod, 1987, 58 str.

1. Videoposnetki

*Primer:*

CIGOJ, L., in URŠIČ, F. [režiser]. *Kako nastajajo fosili* [Videoposnetek] : *slovenska serija v petih delih*. [Del] 1. Ljubljana : Co libri; Zavod RS za šolstvo in šport; TV Slovenija, [1994?], posneto 1987.

1. Navajanje elektronskih virov

8.1. Monografske elektronske publikacije

*Primeri:*

*Il conferencia internacional textil/confecçao, 21–23 julho 1999, Rio de Janeiro = 2nd International Textile and Apparel Conference, 21-23 July 1999*, Rio de Janeiro [CD-ROM]. Rio de Janeiro : SENAI/CETIQT, 1999.

SODNIK, J.,TOMAŽIČ, S. *Spatial auditory human-computer interfaces [online]*. [S. l.] : Springer, 2015. [citirano 20. 12. 2015]

Dostopno na svetovnem spletu: <http://www.springer.com/gp/book/9783319221106#aboutBook>.

KNEZ, M. et al. *The Beka-Ocizla cave system [online] : karstological railway planning in Slovenia*. [S. l.] : Springer, 2015. [citirano 20. 12. 2015]

Dostopno na svetovnem spletu: < http://link.springer.com/book/10.1007/978-3-319-04456-9>.

**8.2 Članki v elektronskih revijah**

*Primera:*

ATKINS, H. The ISI Web of Science – links and electronic journals : how links work today in the Web of Science, and the challenges posed by electronic journals. *D-Lib Magazine* [online], 2000, vol. 5, no. 9, str. 213–217 [citirano 3. 2. 2000]. Dostopno na svetovnem spletu: <http://www.dlib.org/dlib/september99/atkins/09atkins.html>.

FAGANELI, J., HINES, M. E., HORVAT, M., FALNOGA, I., COVELLI, S. Methylmercury in the Gulf of Trieste (Northern Adriatic Sea): from microbial sources to seafood consumers. *Food technology and biotechnology [online],* 2015, vol. 52, no. 2, str. 45-52 [citirano 6. 1. 2016]. Dostopno na svetovnem spletu: *<http://search.proquest.com/docview/1540086362/ED3848A6458843BAPQ/6?accountid=16468>.*

8.3 Spletne strani

*Primer:*

*CASREACT – Chemical reactions data base [online]*. Chemical Abstracts Service, 2000, obnovljeno 2. 2. 2000 [citirano 3. 2. 2000]. Dostopno na svetovnem spletu: <http://www.cas.org/CASFILES/casreact.html>.

*Federal Depository Library Program Files(/GO Depository) [online]*. Washington, D. C.: Government

Printing Office [citirano 15. 2. 1995]. Dostopno na svetovnem spletu: telnet://federal.bbs.gpo.gov.

Zakon o avtorski in sorodnih pravicah [online]. Ljubljana. *Uradni list Republike Slovenije*. [datum izdaje 23. 2. 2007]. [citirano 14. 9. 2012]. Dostopno na svetovnem spletu: http://www.uradni-list.si/\_pdf/2007/Ur/u2007016.

**8.4 Elektronska sporočila**

*Primer:*

OBERČ, P. *RE: Rudarsko pravo*. [elektronska pošta]. Sporočilo za: Marko NOVAK. 24. 9. 1998 [citirano 25. 9. 1998]. Osebno sporočilo.

Na koncu naj vam zaželimo uspešen zaključek študija z upanjem, da vam bodo ta navodila pomagala pri oblikovanju vašega zaključnega dela.

Majda Štrakl, Študentski referat

Barbara Bohar Bobnar, Knjižnica oddelka za geologijo

**Viri in literatura:**

1. AMBROŽIČ, M., et al. Vodnik za šolskega knjižničarja v osnovni in srednji šoli ter v domovih za učence. Ljubljana : Zavod Republike Slovenije za šolstvo, 1999, 163 str.

2. SIMONČIČ, B. Navodila in nasveti pri pripravi diplomskega dela. Ljubljana : Naravoslovnotehniška fakulteta, Oddelek za tekstilstvo, 2005, 37 str.

3. Pravilnik o diplomskem in magistrskem delu. Ljubljana : Naravoslovnotehniška fakulteta, 2015, 8 str.